sukhrobnurali/uzbek-legal-corpus huggingface dataset:
“Mikrokredit tashkilotlari tomonidan Oʻzbekiston Respublikasi Markaziy bankiga moliyaviy hisobotlarni va elektron maʼlumotlarni taqdim etish tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2018-04-05)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq, Oʻzbekiston Respublikasi Markaziy banki Boshqaruvi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Markaziy banki Boshqaruvining 2011-yil 20-dekabrdagi 38/2-son “Mikrokredit tashkilotlari tomonidan Oʻzbekiston Respublikasi Markaziy bankiga moliyaviy hisobotlarni va elektron maʼlumotlarni taqdim etish tartibi toʻgʻrisidagi nizomni tasdiqlash haqida”gi qarori (roʻyxat raqami 2322, 2012-yil 3-fevral) (Oʻzbekiston Respublikasi qonun hujjatlari toʻplami, 2012-y., 5-son, 56-modda); Oʻzbekiston Respublikasi Markaziy banki Boshqaruvining 2017-yil 25-noyabrdagi 32/14-son “Mikrokredit tashkilotlari tomonidan Oʻzbekiston Respublikasi Markaziy bankiga moliyaviy hisobotlarni va elektron maʼlumotlarni taqdim etish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida”gi qarori (roʻyxat raqami 2322-1, 2017-yil 4-dekabr) (Oʻzbekiston Respublikasi qonun hujjatlari toʻplami, 2017-y., 49-son, 1202-modda). 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi.
“Lombardlar tomonidan hisobotlar taqdim etish tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2018-04-05)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq, Oʻzbekiston Respublikasi Markaziy banki Boshqaruvi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Markaziy banki Boshqaruvining 2003-yil 22-sentabrdagi 23/5-son “Lombardlar tomonidan hisobotlar taqdim etish tartibi toʻgʻrisidagi nizomni tasdiqlash haqida”gi qarori (roʻyxat raqami 1289, 2003-yil 10-dekabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 23-son). Oʻzbekiston Respublikasi Markaziy banki Boshqaruvining 2013-yil 16-fevraldagi 4/3-son “Lombardlar tomonidan hisobotlar taqdim etish tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 1289-1, 2013-yil 20-fevral) (Oʻzbekiston Respublikasi qonun hujjatlari toʻplami, 2013-y., 8-son, 108-modda). 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi.
“Oʻzbektelekom” aksiyadorlik kompaniyasining moddiy-texnika bazasini yanada mustahkamlash chora-tadbirlari toʻgʻrisida
(resolution, 2019-06-29)

“Oʻzbektelekom” aksiyadorlik kompaniyasining moddiy-texnika bazasini yanada mustahkamlash va davlat mulkidan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Toshkent viloyati hokimligi hamda “Oʻzbektelekom” aksiyadorlik kompaniyasining “Telmax Elektroniks” MChJga tegishli boʻlgan Toshkent viloyatining Parkent tumanidagi Nevich mahalla fuqarolar yigʻini hududida joylashgan “Nevich sinov-tajriba bazasi”ning bino va inshootlarini tegishli hududi bilan birgalikda (keyingi oʻrinlarda obyekt deb ataladi) “Oʻzbektelekom” aksiyadorlik kompaniyasining ustav kapitaliga davlat ulushini oshirish hisobiga berish toʻgʻrisidagi takliflari maʼqullansin. 2. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi bir oy muddatda “Oʻzbektelekom” aksiyadorlik kompaniyasi ustav kapitalidagi davlat ulushi obyektning baholash tashkiloti tomonidan baholangan qiymatiga oshirilishini hamda topshirish qabul-qilish ishlari amalga oshirilishini va unga boʻlgan huquqning davlat roʻyxatidan oʻtkazilishini taʼminlasin. 3. Oʻzbekiston Respublikasi Vazirlar Mahkamasining “Toshkent viloyati Parkent tumanini 2017-2018-yillarda kompleks rivojlantirish chora-tadbirlari toʻgʻrisida” 2017-yil 5-iyundagi 357-son qaroriga 9-ilovadagi 1-pozitsiya chiqarib tashlansin. 4. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi kelgusida obyektdan hamda uning hududidan maqsadli va samarali foydalanilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi axborot texnologiyalari va kommunikatsiyalarini rivojlantirish vaziri A.I. Axmedxadjayev, Toshkent viloyati hokimi Gʻ.I. Ibragimov zimmasiga va Vazirlar Mahkamasining Axborot tizimlari va telekommunikatsiyalarni rivojlantirish masalalari axborot-tahlil departamentiga yuklansin.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2018-04-05)

Idoraviy normativ-huquqiy hujjatni davlat reyestridan chiqarish boʻyicha 2018-yil 5-apreldagi xulosaga muvofiq hamda Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, buyuraman: 1. Oʻzbekiston Respublikasi Vazirlar Mahkamasi huzuridagi Oʻsimliklar karantini davlat inspeksiyasining 2018-yil 26-martdagi IE/04-346-son “Oʻzbekiston Respublikasi hududini karantindagi zararkunandalar, oʻsimlik kasalliklari va begona oʻtlardan muhofaza qilish qoidalari toʻgʻrisidagi nizomni tasdiqlash haqida”gi buyruqni (roʻyxat raqami 1764, 2008-yil 31-yanvar), shuningdek unga oʻzgartirishlarni (roʻyxat raqami 1764-1, 2011-yil 18-iyul) Idoraviy normativ-huquqiy hujjatlarning davlat reyestridan chiqarish masalasi yuzasidan murojaati maʼlumot uchun qabul qilinsin. 2. Oʻzbekiston Respublikasi Qishloq va suv xoʻjaligi vazirining 2007-yil 10-dekabrdagi 213-son “Oʻzbekiston Respublikasi hududini karantindagi zararkunandalar, oʻsimlik kasalliklari va begona oʻtlardan muhofaza qilish qoidalari toʻgʻrisidagi nizomni tasdiqlash haqida”gi (roʻyxat raqami 1764, 2008-yil 31-yanvar) hamda 2011-yil 24-iyundagi 108-son “Oʻzbekiston Respublikasi hududini karantindagi zararkunandalar, oʻsimlik kasalliklari va begona oʻtlardan muhofaza qilish qoidalari toʻgʻrisidagi nizomning 1-ilovasiga oʻzgartirishlar kiritish haqida”gi (roʻyxat raqami 1764-1, 2011-yil 18-iyul) buyruqlari davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Huquqiy targʻibot va axborot boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruqning ijrosini nazorat qilish vazirning birinchi oʻrinbosari N. Joʻrayev zimmasiga yuklansin.
Respublika oliy taʼlim va ilmiy-tadqiqot muassasalari xodimlarining mehnatiga haq toʻlash tizimini takomillashtirish chora-tadbirlari toʻgʻrisida
(resolution, 2018-04-05)

Oʻzbekiston Respublikasi Prezidentining “Oliy taʼlim tizimini yanada rivojlantirish chora-tadbirlari toʻgʻrisida” 2017-yil 20-apreldagi PQ-2909-sonli qarori ijrosini taʼminlash, shuningdek, oliy taʼlim va ilmiy-tadqiqot muassasalari xodimlarining mehnatiga haq toʻlash tizimini yanada takomillashtirish maqsadida: 1. Oʻzbekiston Respublikasi Moliya vazirligi, Oliy va oʻrta maxsus taʼlim vazirligi, Bandlik va mehnat munosabatlari vazirligining 2018-yil 1-sentabrdan boshlab bazaviy lavozim maoshlari miqdorlarini tabaqalashtirilgan holda: oliy taʼlim muassasalari rahbar xodimlari va professor- oʻqituvchilarining — oʻrtacha 25 foizga va stajer-oʻqituvchi hamda fan doktori ilmiy darajasiga ega professor ish haqining miqdorlari oʻrtasidagi tafovutni ikki baravargacha oshirish; ilmiy-tadqiqot muassasalarining fundamental, amaliy tadqiqotlar ilmiy-texnik dasturlarini amalga oshirish va innovatsiya ishlarida ishtirok etayotgan ilmiy xodimlarining — oʻrtacha 25 foizga va stajer-tadqiqotchi hamda fan doktori ilmiy darajasiga va professor ilmiy unvoniga ega bosh ilmiy xodim ish haqining miqdorlari oʻrtasidagi tafovutni ikki baravargacha oshirish toʻgʻrisidagi taklifiga rozilik berilsin. 2. Belgilab qoʻyilsinki, 2018-yil 1-sentabrdan boshlab: bazaviy doktoranturada taʼlim olayotgan shaxslarga — ilmiy unvon yoki ilmiy darajaga ega boʻlmagan (2 yilgacha ilmiy faoliyat tajribasiga ega boʻlgan) kichik ilmiy xodimning lavozim maoshi bazaviy miqdorlariga tenglashtirilgan stipendiyalar; doktoranturada taʼlim olayotgan shaxslarga — fan nomzodi (yoki falsafa doktori (PhD) darajasiga va xorijiy davlatlarning tegishli mutaxassislik boʻyicha unga tenglashtirilgan boshqa ilmiy darajalariga) ilmiy darajasiga yoki ilmiy unvonga ega boʻlgan yetakchi ilmiy xodimning lavozim maoshi bazaviy miqdorlariga tenglashtirilgan stipendiyalar toʻlanadi. 3. Oʻzbekiston Respublikasi Vazirlar Mahkamasi 2018-yil 1-iyulgacha: oliy taʼlim muassasalarining rahbar xodimlari va professor-oʻqituvchilari, shuningdek, boshqa xodimlari mehnatiga haq toʻlash boʻyicha bazaviy lavozim maoshlarini; ilmiy-tadqiqot muassasalarining fundamental, amaliy tadqiqotlar ilmiy-texnik dasturlari loyihalarini amalga oshirish va innovatsiya ishlarida ishtirok etayotgan ilmiy hamda rahbar xodimlarning bazaviy lavozim maoshlarini ushbu qaror talablaridan kelib chiqqan holda budjet mablagʻlari hisobidan qayta koʻrib chiqsin. 4. Oʻzbekiston Respublikasi Moliya vazirligi Oliy va oʻrta maxsus taʼlim vazirligi, Innovatsion rivojlanish vazirligi, Fanlar Akademiyasi hamda boshqa manfaatdor vazirliklar va idoralar bilan birgalikda ushbu qarorda belgilangan tadbirlarni amalga oshirish bilan bogʻliq xarajatlarni oʻz vaqtida moliyalashtirilishini taʼminlasin. 5. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov zimmasiga yuklansin.
Banklarning depozit (omonat) sertifikatlarini chiqarish va muomalada boʻlish tartibi toʻgʻrisidagi nizomga oʻzgartirishlar kiritish haqida
(resolution, 2018-04-05)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga va Oʻzbekiston Respublikasi Vazirlar Mahkamasining 2017-yil 20-dekabrdagi 1001-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida” 2017-yil 14-martdagi PQ-2833-son qarori)”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 14-avgustdagi 17/2-son qarori (roʻyxat raqami 1859, 2008-yil 24-sentabr) (Oʻzbekiston Respublikasi qonun hujjatlari toʻplami, 2008-y., 39-son, 400-modda) bilan tasdiqlangan Banklarning depozit (omonat) sertifikatlarini chiqarish va muomalada boʻlish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 20-band quyidagi tahrirda bayon qilinsin: “Sertifikatdan boshqa shaxs foydasiga voz kechish mumkin. Bunda qimmatli qogʻozlarning uyushgan savdosida sertifikatlarga doir bitimlarni tuzish va roʻyxatdan oʻtkazish ularni yozma ravishda (qogʻozda) rasmiylashtirish zaruratisiz elektron shaklda amalga oshiriladi. Sertifikatlarga doir boshqa bitimlar yozma shaklda tuziladi va qonun hujjatlarida belgilangan tartibda roʻyxatdan oʻtkaziladi.”. 2. 31-bandning ikkinchi xatboshisidagi “(yoki uning notarial tasdiqlangan nusxasi)” degan soʻzlar “(nusxasi olinib, asli qaytariladi)” degan soʻzlar bilan almashtirilsin. 3. 41-band oʻz kuchini yoʻqotgan deb topilsin. 4. 55-bandning “g” kichik bandi quyidagi tahrirda bayon qilinsin: “g) bank faoliyatini amalga oshirish huquqini beruvchi litsenziya Markaziy bank tomonidan chaqirib olinganda;”. 5. 58-bandning “b” kichik bandi quyidagi tahrirda bayon qilinsin: “b) bank faoliyatini amalga oshirish huquqini beruvchi litsenziya Markaziy bank tomonidan chaqirib olinganda;”. 6. Mazkur oʻzgartirishlar Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi bilan kelishilgan.
“Gaz eksporti va tranzitidan tushadigan valyuta tushumlarini sotishdan olinadigan mablagʻlarni taqsimlash haqidagi nizomni tasdiqlash toʻgʻrisida”gi qarorni oʻz kuchini yoʻqotgan deb topish haqida
(resolution, 2018-04-05)

Oʻzbekiston Respublikasining “Normativ-huquqiy hujjatlar toʻgʻrisida”gi Qonuniga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2009-yil 27-fevraldagi 31, 2009-13-son “Gaz eksporti va tranzitidan tushadigan valyuta tushumlarini sotishdan olinadigan mablagʻlarni taqsimlash haqidagi nizomni tasdiqlash toʻgʻrisida”gi qarori (roʻyxat raqami 1935, 2009-yil 6-aprel) (Oʻzbekiston Respublikasi qonun hujjatlari toʻplami, 2009-yil, 15-son, 191-modda) oʻz kuchini yoʻqotgan deb topilsin. 2. Mazkur qaror “Oʻzbekneftegaz” AJ bilan kelishildi. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasining tashqi sektori statistikasi shakllantirilishini taʼminlash chora-tadbirlari toʻgʻrisida
(resolution, 2020-07-10)

Oʻzbekiston Respublikasi Prezidentining “Oʻzbekiston Respublikasi Markaziy bankining faoliyatini tubdan takomillashtirish chora-tadbirlari toʻgʻrisida” 2018-yil 9-yanvardagi PF-5296-son Farmoniga, Oʻzbekiston Respublikasi Prezidentining “Oʻzbekiston Respublikasining iqtisodiy va moliyaviy koʻrsatkichlarining ommaviyligi va ochiqligini taʼminlash chora-tadbirlari toʻgʻrisida” 2017-yil 12-sentabrdagi F-5054-son farmoyishiga muvofiq, shuningdek, tashqi sektor statistikasining oʻz vaqtida va sifatli shakllantirilishini taʼminlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining “Oʻzbekiston Respublikasining iqtisodiy va moliyaviy koʻrsatkichlarining ommaviyligi va ochiqligini taʼminlash chora-tadbirlari toʻgʻrisida” 2017-yil 12-sentabrdagi F-5054-son farmoyishiga muvofiq Oʻzbekiston Respublikasining Xalqaro valyuta fondining kengaytirilgan Maʼlumotlarni tarqatish umumiy tizimiga qoʻshilishi boʻyicha faol ishlar olib borilayotganligi; Oʻzbekiston Respublikasi Prezidentining “Oʻzbekiston Respublikasi Markaziy bankining faoliyatini tubdan takomillashtirish chora-tadbirlari toʻgʻrisida” 2018-yil 9-yanvardagi PF-5296-son Farmoniga muvofiq Oʻzbekiston Respublikasi Markaziy bankiga Oʻzbekiston Respublikasi toʻlov balansining hisobi va tahlili tizimli asosda Xalqaro valyuta fondi metodologiyasiga muvofiq yuritilishini taʼminlash yuklanganligi maʼlumot uchun qabul qilinsin. 2. Oʻzbekiston Respublikasining tashqi sektori statistikasini shakllantirish tartibi toʻgʻrisidagi nizom ilovaga* muvofiq tasdiqlansin. 3. Oʻzbekiston Respublikasi Moliya vazirligi, Davlat bojxona qoʻmitasi va Davlat statistika qoʻmitasi Oʻzbekiston Respublikasi tashqi sektori statistikasi shakllantirilishi uchun zarur boʻlgan maʼlumotlarni yigʻish va Markaziy bankka oʻz vaqtida taqdim etish uchun masʼul boʻlgan vakolatli boʻlinmalar (shaxslar)ni bir oy muddatda belgilasinlar. 4. Oʻzbekiston Respublikasi Markaziy bankiga va Davlat statistika qoʻmitasiga tashqi sektor statistikasini tuzish uchun zarur boʻlgan maʼlumotlarni oʻz vaqtida taqdim etish va ularning toʻgʻriligi uchun shaxsiy masʼuliyat vazirliklar va idoralar rahbarlari zimmasiga yuklansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov, Oʻzbekiston Respublikasi Davlat statistika qoʻmitasi raisi B.A. Begalov va Oʻzbekiston Respublikasi Markaziy banki raisi M.B. Nurmuratov zimmasiga yuklansin.
Shanxay hamkorlik tashkilotining Ekstremizmga qarshi kurashish Konvensiyasini (Ostona, 2017-yil 9-iyun) ratifikatsiya qilish toʻgʻrisida
(law, 2018-04-03)

Shanxay hamkorlik tashkilotining Ekstremizmga qarshi kurashish Konvensiyasi (Ostona, 2017-yil 9-iyun) quyidagi bildirish va shart bilan ratifikatsiya qilinsin: 1) Konvensiyaning 6-moddasi 2-bandi boʻyicha: “Oʻzbekiston Respublikasi shuni bildiradiki, Oʻzbekiston Respublikasining Davlat xavfsizlik xizmati, Ichki ishlar vazirligi va Bosh prokuraturasi Konvensiyani bajarish uchun masʼul boʻlgan vakolatli organlar etib belgilangan”; 2) Konvensiya qoidalarining Oʻzbekiston Respublikasida jinoiy jazo sifatida yuridik va jismoniy shaxslarning mol-mulkini musodara qilishni qoʻllash mumkinligiga taalluqli qismi milliy qonunchilikka mos kelmaganligi uchun qoʻllanilmaydi.
Taʼlim, fan va madaniyat masalalari boʻyicha Islom tashkiloti Ustavini (Boku, 2015-yil 26-noyabr) ratifikatsiya qilish toʻgʻrisida
(law, 2018-04-03)

Taʼlim, fan va madaniyat masalalari boʻyicha Islom tashkiloti Ustavi (Boku, 2015-yil 26-noyabr) ratifikatsiya qilinsin.
Davlat foydasiga voz kechish bojxona rejimiga joylashtirilgan tovarlarni davlat mulkini boshqarish boʻyicha vakolatli organga topshirish tartibi toʻgʻrisidagi nizomga oʻzgartirishlar kiritish haqida
(resolution, 2018-04-03)

Oʻzbekiston Respublikasi Bojxona kodeksining 131-moddasiga muvofiq hamda davlat foydasiga voz kechish bojxona rejimiga joylashtirilgan tovarlarni nazorat qilish va hisobga olish tartibini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2017-yil 18-sentabrdagi 742-son qarori bilan tasdiqlangan Davlat foydasiga voz kechish bojxona rejimiga joylashtirilgan tovarlarni davlat mulkini boshqarish boʻyicha vakolatli organga topshirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov va Oʻzbekiston Respublikasi Davlat bojxona qoʻmitasining raisi M.B. Azimov zimmasiga yuklansin. 1. 2-bandning toʻrtinchi xatboshi quyidagi tahrirda bayon etilsin: “davlat mulkini boshqarish boʻyicha vakolatli organ — Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari — oziq-ovqat mahsulotlari va boshqa tovarlar boʻyicha, shuningdek, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi yoki uning hududiy organlari — qimmatli qogʻozlar va qimmatbaho metallar, qimmatbaho toshlar hamda ulardan yasalgan zargarlik buyumlari va boshqa buyumlar boʻyicha”. 2. 11-band quyidagi tahrirda bayon etilsin: “11. Davlat mulkini boshqarish boʻyicha vakolatli organ davlat foydasiga voz kechish bojxona rejimiga rasmiylashtirilgan: oziq-ovqat mahsulotlarini — “Oʻzbekoziqovqatzaxira” uyushmasi tashkilotlariga; qimmatli qogʻozlarni — Qimmatli qogʻozlar markaziy depozitariysiga vaqtincha saqlash uchun topshiradi. Qimmatli qogʻozlar markaziy depozitariysiga vaqtincha saqlash uchun joylashtirilgan qimmatli qogʻozlar boʻyicha huquqlar davlat mulkini boshqarish boʻyicha vakolatli organ tomonidan amalga oshiriladi; qimmatbaho metallar, qimmatbaho toshlar hamda ulardan yasalgan zargarlik buyumlari va boshqa buyumlarni — ular Davlat asillik darajasini belgilash palatasida ekspertizadan oʻtkazilgandan soʻng Oʻzbekiston Respublikasi Markaziy banki huzuridagi Qimmatbaho metallar agentligiga topshiradi. Davlat asillik darajasini belgilash palatasi tomonidan davlat foydasiga voz kechish bojxona rejimiga joylashtirilgan qimmatbaho metallar, qimmatbaho toshlar hamda ulardan yasalgan zargarlik buyumlari va boshqa buyumlarni texnik ekspertizadan oʻtkazishda asillik darajasi toʻlovi undirilmaydi. Boshqa tovarlar Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan kimoshdi savdosini oʻtkazish tartibida sotuvga qoʻyiladi. Tez buziladigan va past qiymatli tovarlar davlat mulkini boshqarish boʻyicha vakolatli organ tomonidan toʻgʻridan-toʻgʻri shartnomalar tuzish orqali sotiladi”.
“Taʼlim muassasalari va korxonalar oʻrtasidagi sheriklik munosabatlari toʻgʻrisidagi nizomni tasdiqlash haqida”gi qaror, shuningdek unga oʻzgartirishni oʻz kuchini yoʻqotgan deb topish toʻgʻrisida
(resolution, 2018-04-03)

Oʻzbekiston Respublikasi Vazirlar Mahkamasining 2009-yil 11-fevraldagi 40-son “Kasb-hunar kollejlari oʻquvchilarining ishlab chiqarish amaliyotini tashkil etish va oʻtkazishni takomillashtirish toʻgʻrisida”gi, 2015-yil 10-martdagi 52-son “Kasb-hunar kollejlari bitiruvchilarini ishga joylashtirish tizimini yanada takomillashtirish boʻyicha qoʻshimcha chora-tadbirlar toʻgʻrisida”gi hamda 2017-yil 15-martdagi 140-son “Umumiy oʻrta taʼlim toʻgʻrisidagi nizomni tasdiqlash haqida”gi qarorlariga muvofiq Oʻzbekiston Respublikasi Oliy va oʻrta maxsus taʼlim vazirligi, Oliy va oʻrta maxsus taʼlim vazirligining Kasb-hunar taʼlimi markazi, Xalq taʼlimi vazirligi, Bandlik va mehnat munosabatlari vazirligi, Iqtisodiyot vazirligi va Moliya vazirligi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Oliy va oʻrta maxsus taʼlim vazirligi, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Xalq taʼlimi vazirligi, Mehnat va aholini ijtimoiy muhofaza qilish vazirligi, Iqtisodiyot vazirligi va Moliya vazirligining 2008-yil 30-maydagi 157, 21/QQ, 23, 01-08/1750, 54, 56-son “Taʼlim muassasalari va korxonalar oʻrtasidagi sheriklik munosabatlari toʻgʻrisidagi nizomni tasdiqlash haqida”gi qarori (roʻyxat raqami 1832, 2008-yil 4-iyul) (Oʻzbekiston Respublikasi qonun hujjatlari toʻplami, 2008-y., 26-27-son, 259-modda); Oʻzbekiston Respublikasi Oliy va oʻrta maxsus taʼlim vazirligi, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Xalq taʼlimi vazirligi, Mehnat va aholini ijtimoiy muhofaza qilish vazirligi, Iqtisodiyot vazirligi va Moliya vazirligining 2010-yil 22-maydagi 196-Q, 01/QQ, 20, 119/Q, 96, 38-son “Taʼlim muassasalari va korxonalar oʻrtasidagi sheriklik munosabatlari toʻgʻrisidagi nizomga oʻzgartirish kiritish haqida”gi qarori (roʻyxat raqami 1832-1, 2010-yil 2-iyun) (Oʻzbekiston Respublikasi qonun hujjatlari toʻplami, 2010-y., 22-son, 179-modda). 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidenti devonining Islohotlarni huquqiy taʼminlash va huquqni muhofaza qilish faoliyatini muvofiqlashtirish xizmati faoliyatini tashkil etish toʻgʻrisida
(resolution, 2019-02-01)

Oʻzbekiston Respublikasi Prezidentining 2018-yil 3-apreldagi “Amalga oshirilayotgan islohotlarni huquqiy taʼminlash faoliyatini tubdan takomillashtirish chora-tadbirlari toʻgʻrisida”gi PF-5395-son Farmonini amalga oshirish maqsadida: